《遣昼》
唐代·元稹

密竹有清阴，旷怀无尘滓。况乃秋日光，玲珑晓窗里。

旬休聊自秋，今辰日高起。栉沐坐前轩，风轻镜如水。

开卷恣咏谣，望云闲徙倚。新菊媚鲜妍，短萍怜靃靡。

扫除田地静，摘掇园蔬美。幽玩惬诗流，空堂称居士。

客来伤寂寞，我念遗烦鄙。心迹两相忘，谁能验行止。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。